**Členovia VV**: Peter Birka, Milena Fabšičová, Miloš Štefek - ospravedlnený, Július Maťovčík,
**Tlmočník**: Milena Fabšičová **Právny zástupca:** Oliver Krist
**Odborný spolupracovník:** Veronika Tirpáková **Zapisovateľka:** Andrea Štellerová

**Program:**

1. Oboznámenie členov VV DVS so stavom prevzatia agendy po generálnom sekretárovi DVS.
Návrh na ďalší postup vo veci skončenia pracovného pomeru s Dušanom Dědečkom.
2. Informácie o žiadosti na zverejnenie vyjadrenia v denníku Nový Čas, stav vybavenia tejto žiadosti a návrh ďalšieho postupu v tejto veci.
3. Návrh na spracovanie histórie Deaflympijského výboru Slovenska.
4. Oboznámenie sa so stavom prípravy a rozdelenia úloh vo veci Deaflympijských dní.
5. Návrh na zmenu Smernice č. 14.
6. Návrh na prijatie nového člena – klub Vision Ski Club Žilina o.z..
7. Informácie a správa o priebehu a výsledkoch reprezentácie vo futsale na ME v Taliansku.
8. Informácie o zabezpečení fungovania futsalu po ME, jeho ďalšieho financovania a možnostiach DVS, vrátane účasti na MS v Brazílii.
9. Ostatné – podľa návrhov jednotlivých členov VV DVS
	1. Bowlingový kemp
	2. EDSO – voľby
	3. Mail od kontrolóra DVS
	4. Uznanie odbornej spôsobilosti športového odborníka

Prítomných uvítal prezident Peter Birka. Navrhol doplniť program v č. 9 o body:

f. Informácie o avíze o prostriedkoch zo Slovenského paralympijského zväzu,

g. Informácie o doručenom maily od p. Riapoša,

h. Informácie o ME v bowlingu. p. Fabšičová v ďalšom navrhla doplniť program o bod:

i. žiadosť ICSD o nahlásenie najlepšieho športovca a športovkyne DVS za rok 2022.

Členovia VV sa dohodli na zmene poradia jednotlivých bodov nasledovne:

K bodu č. 5

* právny zástupca informoval o zmene smernice č. 14, ktorá je prílohou tejto zápisnice (príloha č. 1),
* v krátkosti vysvetlil jednotlivé body, v ktorých nastala zmena, a dôvody pre ktoré bolo potrebné takúto zmenu pripraviť,
* prebehlo hlasovanie za prijatie zmeny smernice č. 14,

**Hlasovanie:**

Za: 3 hlasy Proti:0 Zdržal sa: 0

K bodu č. 6

* p. Fabšičová informovala o klube Vision Ski Club Žilina o.z., a jeho žiadosti o registráciu pod DVS. Dodala, že predseda klubu p. Ďuriš, predložil všetky náležité dokumenty k prijatiu,
* v ďalšom informovala o Európskom pohári, ktorý klub Vison Ski Club organizuje v
januári 2023,
* p. Birka sa opýtal, akú úlohu bude mať na organizovaní Deaflympijský výbor Slovenska z finančného hľadiska,
* p. Fabšičová odpovedala, že 27.10.2022 má stretnutie s p. Ďurišom, kde sa dozvie viac informácií,
* prebehlo hlasovanie za prijatie klubu Vision Ski Club Žilina o.z..,

**Hlasovanie:**

Za: 3 hlasy Proti: Zdržal sa:

K bodu č. 3

* právny zástupca navrhol, aby na stránke DVS bola uvedená a zadeklarovaná celá história DVS od roku 2011, teda od samotného vzniku Deaflympijského výboru Slovenska. Ako dôvod uviedol aj nedávnu medializáciu a nepravdivé informácie v tejto veci, čo negatívne zasiahlo do dobrého mena DVS na verejnosti.

K bodu č. 7

* p. Birka informoval o nedávnych ME vo futsale, ktoré sa konali v Taliansku, v termíne od 12.10. – 21.10.2022,
* informoval o celkovom výsledku a umiestnení slovenskej reprezentácie na základe, ktorého majú zabezpečenú pozvánku na MS, ktoré sa konajú v Brazílii,
* p. Birka stručne informoval o viacerých závažných skutočnostiach, ktoré sa udiali na tomto reprezentačnom výjazde s tým, že k tomu napíše do polovice novembra podrobnú písomnú správu, ktorou sa bude VV zaoberať na ďalšom zasadnutí VV.

K bodu č. 8

* p. Birka uviedol, že futsalisti by mali pokračovali v trénovaní podľa doterajšieho plánu a taktiež by sa mali zúčastňovať na zápasoch 2. Bratislavskej ligy,
* p. Matovčík sa spýtal aká je úloha p. Birku v ďalšom pôsobení ako vedúceho futsalového družstva,
* p. Birka odpovedal, že naďalej bude v zmysle zmluvy organizačne zabezpečovať tréningy a zápasy pre futsalových reprezentantov v tíme Hviezda DVS pôsobiacich v 2. Bratislavskej lige, s tým, že ďalšie pôsobenie reprezentantov a ich ďalšia reprezentácia by sa vyhodnotilo a zvážilo až po vypracovaní podrobnej písomnej správy,
* právny zástupca pripomenul povinnosť vyplatiť odmenu pre p. Mikitu, podľa pracovnej zmluvy.

K bodu č. 2

* p. Fabšičová informovala o liste, ktorý bol odoslaný klasickou korešpondenciou do
redakcie Nového Času, s tým, že v tejto veci nedošlo zatiaľ k žiadnej reakcii zo strany Nového Času,
* právny zástupca navrhol aby sme sa k tomuto bodu vrátili na ďalšom zasadnutí VV.

K bodu č. 1

* právny zástupca sa vyjadril, že nakoľko stále nedošlo k ukončeniu PP predchádzajúceho GS a to aj vzhľadom na odovzdávanie jeho agendy, tak by bolo vhodné ukončiť tento pracovný pomer, najlepšie dohodou ku koncu októbra 2022,
* v ďalšom pokračoval, že v prípade ďalšej spolupráce vo veci odovzdávania agendy GS a poradenstva v tejto veci by sa uzatvorila dohoda o pracovnej činnosti, kde by sa konzultácie a činnosť v tejto veci riešila prostredníctvom pevnej linky a prípadne osobnými stretnutiami, čo by sa zaznamenávalo vo výkazoch práce,
* p. Fabšičová informovala o všetkých pracovných úlohách, na ktorých doteraz pracovala, ako aj o stretnutí s p. Hanusovou, účtovníčkou DVS, ktoré sa má konať 28.10.2022 a kde by sa mala prebrať ďalšia spoločná spolupráca vo veci účtovnej agendy,
* právny zástupca v ďalšom navrhol, aby bola vypracovaná smernica o evidencii pracovného času,
* p. Fabšičová informovala o p. Viktorovi Dědečkovi, ktorý aktuálne pomáha s technickým zabezpečením sekretariátu ako je správa počítačov a sietí, správa serverov, údržba dát a inú špecifickú prácu, ktorú mal na starosti bývalý GS, a ktorý by mohol túto činnosť robiť neskôr na živnosť ak sa osvedčí,
* p. Maťovčík nadviazal a navrhol, že by on mohol mať na starosti správu webovej stránky DVS,
* právny zástupca zdôraznil, že sme nedoriešili odmenu a zmluvy pre p. Fabšičovú a p Tirpákovú, čo by sa malo doriešiť najneskôr do konca októbra 2022, s tým, že tieto veci by sa mali ešte prejednať s účtovníčkou DVS na stretnutí 28.10.2022,
* p. Birka sa spýtal či v tejto veci (rozloženia agendy medzi viaceré osoby) nebude problém s rozpočtom a aký to bude mať vplyv na príjmy a výdavky,
* právny zástupca vysvetlil, že odmena GS sa fakticky prerozdelí medzi jednotlivých členov, ktorým sa prerozdelí jeho agenda, podľa odbornej spôsobilosti a možností, takže v tejto veci by to nemalo mať na rozpočet žiadny vplyv t.j. na výšku príjmov či výdavkov,
* p. Maťovčík sa spýtal na p. Krištofičovú a jej prácu ako skladníčku. Taktiež vyjadril nesúhlas s výškou jej finančnej odmeny,
* p. Fabšičová uviedla, že podľa jej informácií má činnosť p. Krištofičovej oveľa širší záber a že v tejto veci sa ešte len musí oboznámiť s jej zmluvou a výkonom jej činnosti.

K bodu č. 9

* p. Fabšičová informovala o bowlingom kempe, ktorý by mal byť z časti financovaní aj DVS,
* prebehlo hlasovanie za podporu bowlingového kempu s odhadovanou sumou 1 200€,

**Hlasovanie:**

Za: 3 hlasy Proti: Zdržal sa:

* p. Fabšičová informovala o kongrese EDSO, na ktorom bude prítomný člen VV, p. Štefek, a na ktorom budú prebiehať voľby,
* členovia VV sa dohodli aby p. Štefek (ktorý nie je prítomný na VV) dal vedieť informácie o jednotlivých kandidátoch, aby sa k tomu členovia VV mohli vyjadriť. O tejto úlohe ho bude informovať p. Birka, ktorý sa s ním má ešte pred kongresom osobne stretnúť,
* právny zástupca sa v skratke vyjadril k listu od kontrolóra DVS Lukáša Dědečka. Informoval o jeho doterajšej činnosti ako i povinnostiach vo vzťahu k zákonu o športe. Doplnil že z právneho pohľadu nie je žiadny problém v jeho ďalšom pôsobení v tejto pozícii, avšak bude záležať aký postoj k tomu prípadne zaujmú ostatné kluby, prípadne VZ DVS, ktoré má v tejto veci rozhodujúce slovo,
* p. Fabšičová informovala o trénerovi p. Richardovi Honnerovi, ktorý trénuje p.
Šimona Debnára. Dodala že sa k nemu pridá ďalšia športovkyňa sl. Repaská.
* v ďalšom uviedla, že čo sa týka silovej prípravy Ivany Krištofičovej, túto si po dohode so športovkyňou zobral pod patronát p. Viktor Dědeček, ktorý by ju mal viesť ako tréner silovej prípravy,
* právny zástupca zdôraznil, že na uznanie odbornej spôsobilosti športového odborníka je potrebné schválenie komisiou podľa smernice č. [19 – Uznanie odbornej spôsobilosti,](https://deaflympic.sk/wp-content/uploads/2020/08/19.-smernica-DVS-Uznanie-odbornej-sp%C3%B4sobilosti.pdf)
* p. Birka informoval o dodatku k zmluve na činnosť DVS s SPV, ktorý treba podpísať a odoslať klasickou korešpondenciou,
* p. Birka informoval o doručenom maili od p. Riapoša, ktorý podľa jeho názoru znovu zasahuje do dobrej povesti DVS a na ktorý by chcel z tohto dôvodu reagovať,
* p. Fabšičová navrhla vo veci návrhu od ICSD za najúspešnejšieho športovca za rok 2022 Thomasa Keinatha a najúspešnejšiu športovkyňu za rok 2022 Evu Jurkovú.
* Prebehlo hlasovanie za jednotlivý návrh

**Hlasovanie:**

Za: 3 hlasy Proti: Zdržal sa

K bodu č. 4

* p. Tirpáková spolu s p. Birkom a sl. Štellerovou prítomných informovali o aktuálnom stave riešenia akcie DD2022 a navrhli tento bod prebrať po zasadnutí VV.

**Uznesenia prijaté členmi VV DVS**

**VV schvaľuje**

1. Prijatie zmeny smernice č. 14.
2. Prijatie klubu Vision Ski Club Žilina o.z.
3. Podporu bowlingového kempu s odhadovanou sumou 1 200€.
4. Vo veci návrhu od ICSD, najúspešnejšieho športovca DVS za rok 2022 Thomasa
Keinatha a najúspešnejšiu športovkyňu za rok 2022 Evu Jurkovú.

**VV ukladá úlohu**

1. Pripraviť podrobnú písomnú správu o ME vo futsale 2022.

Zodpovedný: Peter Birka Termín: do 15.11.2022

1. Oboznámiť členov VV o kandidátoch kvôli voľbám EDSO.

Zodpovedný: Miloš Štefek Termín: do začiatku EDSO volieb

zapísala: Andrea Štellerová, odb. asistentka ..........................................

korigoval: Milena Fabšičová, poverená výkonom funkcie GS ............................................

V Bratislave, 10.11.2022

 Príloha č.1 Smernica č. 14